

**Εσωτερικός Κανονισμός Λειτουργίας**

**Δημοτικού Σχολείου Κίτρους**

2024-2025



|  |  |  |  |  |
| --- | --- | --- | --- | --- |
| **ΤΑΥΤΟΤΗΤΑ ΤΟΥ ΣΧΟΛΕΙΟΥ** | | | | |
| **Ολοήμερο 6/θέσιο Δημοτικό Σχολείο Κίτρους** | | | | **Διεύθυνση A’/θμιας Εκπαίδευσης Πιερίας** |
|  | | Κωδικός Σχολείου (ΥΠAIΘA) | | **9390039** |
|  | | ΣΤΟΙΧΕΙΑ | |
| Έδρα του Σχολείου (διεύθυνση) | | Κίτρος Πιερίας | |
| Τηλέφωνο | | 2351071221 | |
| e-mail | | dimkitrous@gmail.com | |
| Ιστοσελίδα/Ιστολόγιο | | https://blogs.sch.gr/dimkitr/ | |
| Διευθυντής Σχολικής Μονάδας | | Σταύρος Χρυσάφης | |
| Υποδιευθυντής/τρια | | Νικόλαος Ντουμπάκης | |
| Πρόεδρος Συλλόγου Γονέων/Κηδεμόνων | | Αναστάσιος Τατσίδης | |

Περιεχόμενα

[Εσωτερικός Κανονισμός Λειτουργίας 4](#_Toc181876888)

[Ταυτότητα και όραμα του Σχολείου μας. 5](#_Toc181876889)

[ΙΙ. Περιεχόμενο - κεντρικοί άξονες του Εσωτερικού Κανονισμού Λειτουργίας 5](#_Toc181876890)

[*1. Προσέλευση – παραμονή στο σχολείο και αποχώρηση από αυτό.* 5](#_Toc181876891)

[*Έναρξη και Λειτουργία Ολοήμερου Προγράμματος* 8](#_Toc181876892)

[*2. Συμπεριφορά μαθητών/τριών - Παιδαγωγικός έλεγχος* 9](#_Toc181876893)

[*3. Πρόληψη φαινομένων Βίας και Σχολικού εκφοβισμού* 12](#_Toc181876894)

[*Ενέργειες Πρόληψη και Αντιμετώπιση του Σχολικού Εκφοβισμού* 13](#_Toc181876895)

[*Δημιουργία Ασφαλούς Κλίματος στο Σχολείο* 14](#_Toc181876896)

[*Αντιμετώπιση περιστατικών* 16](#_Toc181876897)

[*4. Σχολικές Εκδηλώσεις - Δραστηριότητες* 18](#_Toc181876898)

[*5. Συνεργασία Σχολείου - Οικογένειας - Συλλόγου Γονέων/Κηδεμόνων* 19](#_Toc181876899)

[*α. Ο ρόλος των γονέων/κηδεμόνων στην συνεργασία και λειτουργία του σχολείου* 19](#_Toc181876900)

[*β. Ενημέρωση γονέων και κηδεμόνων* 20](#_Toc181876901)

[*γ. Ψηφιακή Ενημέρωση γονέων/κηδεμόνων* 21](#_Toc181876902)

[*δ. Έκδοση Ψηφιακής Βεβαίωσης Φοίτησης* 21](#_Toc181876903)

[*ε. Απουσίες μαθητών/τριών* 22](#_Toc181876904)

[*στ. Σύλλογος Γονέων και Κηδεμόνων* 22](#_Toc181876905)

[*ζ. Σχολικό Συμβούλιο* 22](#_Toc181876906)

[*6. Ποιότητα του σχολικού χώρου* 23](#_Toc181876907)

[*7. Ανατροφοδότηση - προτάσεις βελτίωσης* 24](#_Toc181876908)

# 

# Εσωτερικός Κανονισμός Λειτουργίας

**ΕΙΣΑΓΩΓΗ**

Με τον όρο Εσωτερικός Κανονισμός Λειτουργίας του σχολείου νοείται το σύνολο των όρων και των κανόνων που αποτελούν προϋποθέσεις για να πραγματοποιείται ανενόχλητα, μεθοδικά και αποτελεσματικά το έργο του σχολείου. Επιπλέον, ο Εσωτερικός Κανονισμός Λειτουργίας του σχολείου αποτελεί σημαντικό παιδαγωγικό μέσο που βοηθά στην ομαλή σχολική ζωή, στη συνεργασία, στην αλληλεγγύη, στον δημοκρατικό διάλογο και στην αποδοχή της διαφορετικότητας.

Σκοπός του Εσωτερικού Κανονισμού Λειτουργίας του σχολείου είναι η θεμελίωση ενός πλαισίου που υποστηρίζει το εκπαιδευτικό έργο συμβάλλοντας στην απρόσκοπτη συμμετοχή όλων στην εκπαιδευτική διαδικασία, στη διαμόρφωση κλίματος που στηρίζει την ολόπλευρη ανάπτυξη της προσωπικότητας των μαθητών/τριών καλλιεργώντας δεξιότητες, όπως η δημιουργικότητα, ο αυτοέλεγχος, η συνεργασία, η ενσυναίσθηση, η αλληλεγγύη, ο αμοιβαίος σεβασμός, η αποδοχή της διαφορετικότητας, η περιβαλλοντική συνείδηση, και στην εξασφάλιση της σωματικής ασφάλειας και της συναισθηματικής πλήρωσης όλων των μελών της σχολικής κοινότητας.

Ο Εσωτερικός Κανονισμός Λειτουργίας συντάσσεται ύστερα από εισήγηση του/της Διευθυντή/ντριας Προϊσταμένου/ης της σχολικής μονάδας και με τη συμμετοχή όλων των μελών του Συλλόγου Διδασκόντων, των μελών του Διοικητικού Συμβουλίου του Συλλόγου Γονέων και Κηδεμόνων, καθώς και εκπροσώπου του οικείου Δήμου.

Ο Εσωτερικός Κανονισμός Λειτουργίας κοινοποιείται στην οικεία Διεύθυνση Εκπαίδευσης, εγκρίνεται από τον Σύμβουλο Εκπαίδευσης Παιδαγωγικής Ευθύνης του Σχολείου και τη Διευθύντρια Εκπαίδευσης.

Ο Εσωτερικός Κανονισμός Λειτουργίας κάθε σχολικής μονάδας κοινοποιείται σε όλους τους γονείς/κηδεμόνες και αναρτάται στον ιστότοπο του σχολείου, αμέσως μετά την έγκριση αυτού. Η ακριβής τήρησή του αποτελεί ευθύνη και υποχρέωση της Διεύθυνσης του σχολείου, των εκπαιδευτικών, των μαθητών/τριών και των γονέων/κηδεμόνων. Το σύνολο των κανόνων, αρχών, αξιών και προτύπων που καθορίζουν και διευθετούν ουσιαστικά την καθημερινή σχολική ζωή αποτελεί τον «Εσωτερικό Κανονισμό Λειτουργίας του σχολείου» σύμφωνα με τον υπ’αριθμ. 109697/ΓΔ4/26.09.2024 Υπουργικής Απόφασης του ΥΠΑΙΘΑ (ΦΕΚ 5387/Β/26-09-2024) με θέμα: «Πρότυπος Κανονισμός Λειτουργίας σχολικών μονάδων Πρωτοβάθμιας και Δευτεροβάθμιας Εκπαίδευσης», βάσει των οποίων θα κατανείμετε τα χωρία από την υπ΄αριθμ. Φ7/99724/Δ1/4-9-2024 εγκύκλιο του ΥΠΑΙΘΑ με θέμα: «Λειτουργία Δημοτικών Σχολείων για το σχολικό έτος 2024-2025», αποτυπώνοντας και διασφαλίζοντας έτσι την εύρυθμη λειτουργία του σχολείου.

***Σύνταξη, έγκριση και τήρηση του κανονισμού.***

Ο παρών **«Εσωτερικός Κανονισμός Λειτουργίας του σχολείου»** συντάθηκε ύστερα από εισήγηση του Διευθυντή της σχολικής μονάδας με τη συμμετοχή όλων των μελών του Συλλόγου Διδασκόντων, είναι σύμφωνος με την ισχύουσα νομοθεσία και έχει εγκριθεί από τον Σύμβουλο Εκπαίδευσης που έχει την παιδαγωγική ευθύνη του σχολείου μας καθώς και από τη Διευθύντρια Εκπαίδευσης.

Η ακριβής τήρησή του αποτελεί ευθύνη και υποχρέωση όλων των μελών της σχολικής μας κοινότητας: της διεύθυνσης του σχολείου, των εκπαιδευτικών και του βοηθητικού προσωπικού, των μαθητών, των γονέων και κηδεμόνων.

Ο Κανονισμός επικαιροποιείται σε τακτά χρονικά διαστήματα, μέσω της προβλεπόμενης από το νόμο συμμετοχικής διαδικασίας όλων των μελών της σχολικής κοινότητας, έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του Σχολείου και τις, κατά καιρούς, αποφάσεις των αρμόδιων συλλογικών οργάνων του.

# Ταυτότητα και όραμα του Σχολείου μας.

Το Δημοτικό Σχολείο Κίτρους βρίσκεται στο κέντρο του χωριού δίπλα στην εκκλησία του Προφήτη Ηλία και στο γήπεδο ποδοσφαίρου και χτίστηκε το 1930.

Στόχος του σχολείου είναι:

* Ένα σχολείο όπου κάθε παιδί νιώθει ασφαλές, αποδεκτό και εμπνευσμένο να αναπτύξει τις δυνατότητές του στο μέγιστο.
* Ένα σχολείο που προετοιμάζει τους μαθητές για να γίνουν ενεργοί πολίτες και να συμβάλλουν σε έναν καλύτερο κόσμο.
* Ένα σχολείο όπου η μάθηση είναι διασκεδαστική και σχετική με την καθημερινή ζωή των παιδιών.
* Ένα σχολείο που καλλιεργεί την αγάπη για τη μάθηση και την αναζήτηση της γνώσης σε όλη τη ζωή.

# ΙΙ. Περιεχόμενο - κεντρικοί άξονες του Εσωτερικού Κανονισμού Λειτουργίας

# *1. Προσέλευση – παραμονή στο σχολείο και αποχώρηση από αυτό.*

**α. Διδακτικό ωράριο**

Η έναρξη, η λήξη, η διάρκεια μαθημάτων του υποχρεωτικού προγράμματος και του ολοήμερου, η πρωινή ζώνη, τα διαλείμματα, ο χρόνος διδασκαλίας κάθε διδακτικού αντικειμένου καθώς και η έναρξη και λήξη του διδακτικού έτους καθορίζονται από τις κείμενες διατάξεις και αποφάσεις του ΥΠΑΙΘ.

Ανακοινώνονται στους γονείς και τα παιδιά με την έναρξη του διδακτικού έτους και αναρτώνται στην ιστοσελίδα του Σχολείου.

Για το σχολικό έτος 2024-2025 το πρόγραμμα του σχολείου μας διαμορφώνεται ως εξής:

Το ημερήσιο διδακτικό ωράριο, διαμορφώνεται ως εξής:

- Υποδοχή των μαθητών πρωινής ζώνης: **07:00-07:15**

-Υποδοχή των μαθητών στο σχολείο**: 08.00 - 08.15**

-Έναρξη 1ης διδακτικής περιόδου**: 08.15**

-Λήξη υποχρεωτικού προγράμματος- αποχώρηση μαθητών:

**13:15** **για όλες τις τάξεις (εξάωρο)**

Η κατανομή και η διάρκεια της πρωινής ζώνης του υποχρεωτικού προγράμματος του ολοήμερου και των διαλειμμάτων συμφώνα με το όποιο θα λειτουργήσει το σχολείο, παρουσιάζονται στον παρακάτω πίνακα.

|  |  |  |
| --- | --- | --- |
| ΩΡΕΣ | ΔΙΑΡΚΕΙΑ |  |
| 07.00’ - 08.00’ | 60΄ | Πρωινή Ζώνη  Υποδοχή μαθητών (7:00-7:15) και ώρα εκπαιδευτικών δραστηριοτήτων (7:15-8:00) |
| 08.00’ - 08.15’ | 15΄ | Υποδοχή μαθητών υποχρεωτικού προγράμματος |
| 08.15’ - 09.40’ | 85΄ | 1η διδακτική περίοδος |
| 09.40’ - 10.00’ | 20΄ | Διάλειμμα |
| 10.00’ - 11.30’ | 90΄ | 2η διδακτική περίοδος |
| 11.30’ - 11.45’ | 15΄ | Διάλειμμα |
| 11.45’ - 12.25’ | 40΄ | 5η διδακτική ώρα |
| 12.25’- 12.35’ | 10΄ | Διάλειμμα |
| 12.35’- 13.15’ | 40΄ | 6η διδακτική ώρα  (Λήξη υποχρεωτικού προγράμματος) |
| 13.15’ - 13.20’ | 5΄ | Μετάβαση μαθητών Ολοήμερου στην αίθουσα σίτισης |
| 13.20’ - 14.00’ | 40΄ | 1η ώρα Ολοήμερου Προγράμματος Σίτιση |
| 14.00’ - 14.10’ | 10΄ | Διάλειμμα |
| 14.10’ - 14.55’ | 45΄ | 2η ώρα Ολοήμερου Προγράμματος Μελέτη – Προετοιμασία |
| 14.55’ - 14.15’ | 15΄ | Διάλειμμα |
| 15.00’- 15.50’ | 45’ | 3η ώρα Ολοήμερου Προγράμματος  Μελέτη - Προετοιμασία |

Σύμφωνα με τους ισχύοντες διοικητικούς κανόνες οργάνωσης και λειτουργίας των σχολείων (νομοθετικές - κανονιστικές διατάξεις), τις παιδαγωγικές αρχές και την εμπειρία των εκπαιδευτικών, έχουν καθοριστεί οι παρακάτω κανόνες καθημερινής λειτουργία του σχολείου:

***β. Προσέλευση και αποχώρηση μαθητών/μαθητριών***

Η ώρα προσέλευσης των μαθητών και μαθητριών είναι 08:00 έως 08:15. Η ώρα προσέλευσης για την Πρωινή Ζώνη είναι 07:00 έως 07:15. Η έγκαιρη προσέλευση και η καλά οργανωμένη και ελεγχόμενη αποχώρηση γίνεται στο κτίριο του Κίτρους από την πάνω πλευρά του σχολείου στην οδό Μ. Αλεξάνδρου, ενώ στο κτίριο των Αλωνίων γίνεται από την Επαρχιακή οδό Κίτρους – Ρυάκιων. Υπεύθυνος για την φύλαξη των παιδιών είναι ο εκάστοτε εκπαιδευτικός που έχει υπηρεσία τις ώρες προσέλευσης ενώ στην αποχώρηση είναι ο εκπαιδευτικός που έχει μάθημα την τελευταία ώρα στο κάθε τμήμα και είναι υποχρεωμένος να παραδώσει του μαθητές στους γονείς ή στην συνοδό του λεωφορείου. Η φύλαξη των παιδιών γίνεται στο προαύλιο χώρο του σχολείου των δύο κτιρίων. Απαραίτητες προϋποθέσεις για την πραγματοποίηση του διδακτικού έργου και την εύρυθμη λειτουργία του σχολείου γενικότερα, είναι δε μαζί με την υπηρεσία των εφημερευόντων εκπαιδευτικών ο μηχανισμός εκείνος που προστατεύει την ασφάλεια των μαθητών και μαθητριών και του προσωπικού του σχολείου.  
Για λόγους ασφάλειας των μαθητών/μαθητριών αλλά και για την ομαλή λειτουργία του προγράμματος η είσοδος του σχολείου/οι είσοδοι του σχολείου κλείνουν στις 8:15.

Όσοι/ες προσέρχονται με καθυστέρηση παραμένουν σε καθορισμένο, εκ των

προτέρων, χώρο στο σχολείο και εισέρχονται στην τάξη τους, μετά την ολοκλήρωση της διδακτικής ώρας.

Η καθυστερημένη προσέλευση μαθητή/τριας μετά την είσοδο του/της εκπαιδευτικού στην αίθουσα θεωρείται απουσία. Οι μαθητές/τριες δεν επιτρέπεται να αποχωρήσουν από το σχολείο πριν από τη λήξη των μαθημάτων, χωρίς άδεια. Αν παρουσιαστεί ανάγκη έκτακτης αποχώρησης, κατά τη διάρκεια του σχολικού ωραρίου (π.χ. ασθένεια), ενημερώνεται ο/η γονέας/κηδεμόνας/ασκών την επιμέλεια για να παραλάβει το παιδί του/της, εφόσον αυτό είναι ανήλικο, και το παραλαμβάνει αφού πρώτα ενυπόγραφα δηλώσει ενώπιον της Διεύθυνσης της σχολικής μονάδας το γεγονός αυτό.

Μετά το κουδούνι, με ευθύνη των εφημερευόντων, κλείνει η είσοδος του σχολείου. Κατά τη διάρκεια του χρόνου προσέλευσης των μαθητών/μαθητριών δεν παρευρίσκεται χωρίς άδεια στον χώρο του σχολείου κανένας επισκέπτης.  
 Οι μαθητές και οι μαθήτριες που συνοδεύονται καθημερινά κατά την αποχώρησή τους περιμένουν τον γονέα/κηδεμόνα τους και δε φεύγουν ποτέ από το Σχολείο χωρίς τη συνοδεία τους.

Οι μαθητές/τριες που μετακινούνται με λεωφορείο μεταβαίνουν στο χώρο επιβίβασης συνοδεία του/της εφημερεύοντος εκπαιδευτικού. Στο λεωφορείο και έως την αποβίβασή τους πρέπει να κάθονται στη θέση τους χωρίς να σηκώνονται, να είναι δεμένοι με τη ζώνη ασφαλείας και να συμμορφώνονται με τις υποδείξεις της συνοδού και του οδηγού του οχήματος.

Οι γονείς/κηδεμόνες προσέρχονται έγκαιρα για την παραλαβή των μαθητών και των μαθητριών και παραμένουν έξω από τις εισόδους του σχολείου, χωρίς να παρεμποδίζουν τη διαδικασία αποχώρησης. Κάθε καθυστέρηση στην προσέλευση των συνοδών δημιουργεί κινδύνους για την ασφάλεια των μαθητών/μαθητριών που ολοκληρώνουν το πρόγραμμά τους αλλά και αυτών που παρακολουθούν το Ολοήμερο Πρόγραμμα.

Οι μαθητές/τριες δεν επιτρέπεται να αποχωρήσουν από το σχολείο πριν από τη λήξη των μαθημάτων, χωρίς άδεια. Αν παρουσιαστεί ανάγκη έκτακτης αποχώρησης, κατά τη διάρκεια του σχολικού ωραρίου (π.χ. ασθένεια), ενημερώνεται ο/η γονέας/κηδεμόνας/ασκών την επιμέλεια για να παραλάβει το παιδί του/της, εφόσον αυτό είναι ανήλικο, και το παραλαμβάνει αφού πρώτα ενυπόγραφα δηλώσει ενώπιον της Διεύθυνσης της σχολικής μονάδας το γεγονός αυτό.

***γ. Ολοήμερο Πρόγραμμα (Λειτουργία και αποχώρηση μαθητών)***

Το Σχολείο μας εφαρμόζει το Ωρολόγιο Πρόγραμμα, όπως αυτό ορίζεται από τις εγκυκλίους του ΥΠΑΙΘΑ και εξειδικεύεται από τον Σύλλογο Διδασκόντων με ευθύνη του Διευθυντή της σχολικής μονάδας.

Οι γονείς/κηδεμόνες ενημερώνονται έγκαιρα για προγραμματισμένες ή έκτακτες αλλαγές που προκύπτουν στο Ωρολόγιο Πρόγραμμα, κατά της διάρκεια του σχολικού έτους, όπως επίσης και αλλαγές που σχετίζονται με αλλαγή διδασκόντων ως προς τα γνωστικά αντικείμενα. 

### *Έναρξη και Λειτουργία Ολοήμερου Προγράμματος*

1. Στην πρώτη (1η) ζώνη (14.10 έως 14.55), «Μεσημβρινό Γεύμα – Διατροφική αγωγή», διάρκειας μίας (1) διδακτικής ώρας καθημερινά, εντάσσεται το διδακτικό αντικείμενο της διατροφικής αγωγής,
2. Στη δεύτερη (2η) ζώνη (14.10’ έως 15.50’), «Μελέτη- Προετοιμασία», διάρκειας δύο (2) διδακτικών ωρών
   * 1η διδακτική ώρα (14.10’ - 14.55’) εντάσσεται, τουλάχιστον για μια (1) διδακτική ώρα καθημερινά, το γνωστικό αντικείμενο της «Μελέτης -Προετοιμασίας» στη γλώσσα και τα μαθηματικά, το οποίο ανατίθεται σε εκπαιδευτικούς του κλάδου ΠΕ70 – Δασκάλων
   * 2η διδακτική ώρα και (15.00’- 15.50’) εντάσσεται, μία (1) διδακτική ώρα με αντικείμενο ένα ή περισσότερα από τα ακόλουθα: αγγλικά, μουσική, θεατρική αγωγή και τεχνολογία πληροφορίας και επικοινωνιών (Τ.Π.Ε.), τα οποία ανατίθενται σε εκπαιδευτικούς του αντίστοιχου κλάδου.

Η λήξη του Ολοήμερου προγράμματος του Σχολείου λαμβάνει χώρα στις 15.50’.

# *2. Συμπεριφορά μαθητών/τριών - Παιδαγωγικός έλεγχος*

***Οι μαθητές/μαθήτριες***

• Αποκλίσεις των μαθητών/τριών από τη δημοκρατική συμπεριφορά, τους κανόνες του σχολείου, τους όρους της ισότιμης συμμετοχής στη ζωή του σχολείου, από τον

οφειλόμενο σεβασμό στον/στην εκπαιδευτικό, στον/στην συμμαθητή/τρια, στη σχολική περιουσία, θεωρούνται σχολικά παραπτώματα. Τα σχολικά παραπτώματα

αντιμετωπίζονται από το σχολείο σύμφωνα με την ισχύουσα νομοθεσία και με γνώμονα την αρχή ότι η κατασταλτική αντιμετώπιση αυτών των φαινομένων είναι η τελευταία επιλογή, χωρίς όμως να αποκλείεται η εφαρμογή των κάθε φορά ισχυόντων παιδαγωγικών μέτρων. Τα θέματα αποκλίνουσας συμπεριφοράς των μαθητών/τριών στο σχολείο αποτελούν αντικείμενο συνεργασίας του/της εκπαιδευτικού της τάξης με τον Διευθυντή της σχολικής μονάδας, τον Σύλλογο Διδασκόντων/ουσών και τον/τη Σύμβουλο Εκπαίδευσης Παιδαγωγικής Ευθύνης, προκειμένου να υπάρξει η καλύτερη δυνατή παιδαγωγική αντιμετώπισή τους. Σε κάθε περίπτωση και πριν από οποιαδήποτε απόφαση, λαμβάνεται υπόψη η βασική αρχή του σεβασμού της προσωπικότητας και των δικαιωμάτων των μαθητών/τριών.

• Κατά τη διάρκεια των μαθημάτων τηρούν τους κανόνες της τάξης. Συμμετέχουν

ενεργά στην καθημερινή εκπαιδευτική διδακτική διαδικασία και δεν παρακωλύουν το μάθημα, σεβόμενοι το δικαίωμα των συμμαθητών /συμμαθητριών για μάθηση. Για να μετακινηθούν οι μαθητές/τριες μέσα στην αίθουσα για οποιονδήποτε λόγο ή για να απουσιάσουν, ζητούν άδεια από τον εκπαιδευτικό τους. Με το χτύπημα του κουδουνιού οι μαθητές/τριες προσέρχονται άμεσα στην τάξη και κάθονται πάντα στην ορισμένη θέση τους. Με την είσοδο του εκπαιδευτικού είναι έτοιμοι για την έναρξη του μαθήματος.

Το μάθημα τελειώνει με το χτύπημα του κουδουνιού, αλλά δεν αποχωρεί κανείς

ο/η εκπαιδευτικός που έχει μάθημα την τελευταία ώρα συνοδεύει υπ’ ευθύνη του/της τους/τις μαθητές/τριες στην έξοδο.

* Το ασφαλές και ευχάριστο κλίμα μέσα στην τάξη είναι επιθυμία όλων. Δεν πρέπει όμως οι μαθητές/τριες να ξεπερνούν τα όρια της ευπρέπειας. Για να μιλήσει κάποιος μαθητής στην τάξη, σηκώνει το χέρι και περιμένει να του δοθεί ο λόγος.

• Απευθύνονται στους/στις εκπαιδευτικούς και στη Διεύθυνση του Σχολείου και

ζητούν τη βοήθειά τους, για κάθε πρόβλημα που τους απασχολεί και τους

δημιουργεί εμπόδιο στη σχολική ζωή και πρόοδό τους

• Προσέχουν και διατηρούν καθαρούς όλους τους χώρους του Σχολείου.

Ταυτόχρονα ενδιαφέρονται για το σχολικό κτήριο και την υλική περιουσία του.

Επίσης, δεν καταστρέφουν τα σχολικά βιβλία που παρέχονται δωρεάν από την

πολιτεία. Είναι όλοι υπεύθυνοι για την καθαριότητα του πίνακα, των θρανίων

και γενικά της αίθουσας.

• Αποφεύγουν την άσκηση οποιασδήποτε μορφής βίας (σωματική, λεκτική ή

ψυχολογική). Σε περιπτώσεις που γίνονται αποδέκτες ή παρατηρητές βίαιης

λεκτικής, ψυχολογικής ή και σωματικής συμπεριφοράς, ενεργούν άμεσα και

ενημερώνουν τους εκπαιδευτικούς ή το διευθυντή.

• Προσπαθούν να λύνουν τις αντιθέσεις ή διαφωνίες με διάλογο, ακολουθώντας

διαδοχικά τα παρακάτω βήματα:

1. Συζητούν άμεσα και ειρηνικά με αυτόν που έχουν τη διαφορά.  
 2. Απευθύνονται στον υπεύθυνο εκπαιδευτικό τμήματος ή στο Διευθυντή.

• Στις σχολικές εκδηλώσεις και γιορτές αλλά και στις διδακτικές επισκέψεις

εκτός Σχολείου ακολουθούν τους συνοδούς εκπαιδευτικούς και συμπεριφέ-

ρονται με ευγένεια και ευπρέπεια.

***Χρήση κινητών τηλεφώνων και ηλεκτρονικών συσκευών***

Οι μαθητές/τριες δεν επιτρέπεται να χρησιμοποιούν εντός των σχολικών χώρων – κτιρίων και υπαίθριων χώρων κινητό τηλέφωνο ή άλλη ηλεκτρονική συσκευή που διαθέτει σύστημα επεξεργασίας εικόνας και ήχου, για συνομιλία, βιντεοσκόπηση ή οποιαδήποτε άλλη χρήση. Στην παραπάνω απαγόρευση δεν εμπίπτει η χρήση ιατρικών εφαρμογών μέσω κινητού τηλεφώνου ή άλλων συσκευών, αποκλειστικά και μόνο κατόπιν σχετικής ιατρικής γνωμάτευσης. Στην περίπτωση που διαπιστωθεί η ύπαρξη εκτός τσάντας τέτοιου είδους συσκευών, η συσκευή παραδίδεται στη διεύθυνση του σχολείου, επιστρέφεται μετά το πέρας των μαθημάτων και ενημερώνονται σχετικά οι γονείς/κηδεμόνες.

***Ο Διευθυντής***

• Συμβάλλει στη δημιουργία κλίματος δημοκρατικής συμπεριφοράς των

διδασκόντων και των μαθητών/μαθητριών και είναι υπεύθυνος, σε

συνεργασία με τους διδάσκοντες για την τήρηση της πειθαρχίας.

• Ενημερώνει τον Σύλλογο των Διδασκόντων για την εκπαιδευτική νομοθεσία,

τις εγκυκλίους και τις αποφάσεις που αφορούν τη λειτουργία του Σχολείου και

την εφαρμογή των προγραμμάτων εκπαίδευσης.

• Λαμβάνει μέριμνα για την εξασφάλιση παιδαγωγικών μέσων και εργαλείων,

την καλή χρήση τους στη σχολική τάξη, τη λειτουργικότητα και την

αντικατάστασή τους, σε περίπτωση φθοράς

• Είναι υπεύθυνος, μαζί με τους/τις εκπαιδευτικούς, για την καθαριότητα και

αισθητική των χώρων του διδακτηρίου, καθώς και για την προστασία της

υγείας και ασφάλειας των μαθητών/μαθητριών.

• Απευθύνει στους διδάσκοντες/στις διδάσκουσες, όταν είναι απαραίτητο,

προτάσεις με πνεύμα συναδελφικής αλληλεγγύης.

***Οι εκπαιδευτικοί***

• Εκπαιδεύουν τους μαθητές και τις μαθήτριες, σύμφωνα με τους σκοπούς και

τους στόχους της εκπαίδευσης και μέσα στο πλαίσιο της εκπαιδευτικής

πολιτικής, με την καθοδήγηση των Στελεχών της εκπαίδευσης.

• Προετοιμάζουν καθημερινά και οργανώνουν το μάθημά τους, εφαρμόζοντας

σύγχρονες και κατάλληλες μεθόδους διδασκαλίας, με βάση τις ανάγκες των

μαθητών/μαθητριών και τις ιδιαιτερότητες των γνωστικών αντικειμένων.

• Συνεργάζονται με τους μαθητές/μαθήτριες, σέβονται την προσωπικότητά τους,

καλλιεργούν και εμπνέουν σ’ αυτούς, κυρίως με το παράδειγμά τους,

δημοκρατική συμπεριφορά.

• Μεριμνούν για τη δημιουργία κλίματος αρμονικής συνεργασίας και συνεχούς

και αμφίδρομης επικοινωνίας με τους γονείς/κηδεμόνες των μαθητών

/μαθητριών, και τους ενημερώνουν για τη φοίτηση, τη διαγωγή και την

επίδοση των παιδιών τους.

• Φροντίζουν για την πρόοδο όλων των μαθητών /μαθητριών τους και τους

προσφέρουν παιδεία διανοητική, ηθική και κοινωνική.

• Ενδιαφέρονται για τις συνθήκες ζωής των μαθητών/μαθητριών τους στην

οικογένεια και στο ευρύτερο κοινωνικό περιβάλλον, λαμβάνουν υπόψη τους

παράγοντες που επηρεάζουν την πρόοδο και συμπεριφορά των

μαθητών/μαθητριών τους και υιοθετούν κατάλληλες παιδαγωγικές ενέργειες,

ώστε να αντιμετωπισθούν πιθανά προβλήματα.

• Ενθαρρύνουν τους μαθητές/μαθήτριες να συμμετέχουν ενεργά στη

διαμόρφωση και λήψη αποφάσεων για θέματα που αφορούν τους ίδιους και

το Σχολείο και καλλιεργούν τις αρχές και το πνεύμα αλληλεγγύης και

συλλογικότητας.  
• Συνεργάζονται με τον Διευθυντή, τους γονείς και τα αρμόδια Στελέχη για την

καλύτερη δυνατή παιδαγωγική αντιμετώπιση προβλημάτων συμπεριφοράς,

σεβόμενοι την προσωπικότητα και τα δικαιώματα των μαθητών/μαθητριών.

• Ανανεώνουν και εμπλουτίζουν τις γνώσεις τους, σχετικά με τα διάφορα

γνωστικά αντικείμενα και τις επιστήμες της αγωγής τόσο μέσω των διάφορων

μορφών επιμόρφωσης και επιστημονικής παιδαγωγικής καθοδήγησης, που

παρέχονται θεσμικά από το σύστημα της οργανωμένης εκπαίδευσης.

***Γονείς και κηδεμόνες***

* Φροντίζουν ώστε το παιδί να έρχεται έγκαιρα και ανελλιπώς στο σχολείο και να ενημερώνουν σε περίπτωση απουσίας του.
* Διαβάζουν προσεκτικά όλες τις έντυπες ανακοινώσεις που μεταφέρουν τα παιδιά ώστε να ενημερώνονται για θέματα λειτουργίας του Σχολείου.
* Συνεργάζονται αρμονικά σε προσωπικό επίπεδο αλλά και μέσω του Συλλόγου Γονέων με τη Διεύθυνση και τον Σύλλογο των Διδασκόντων για θέματα που αφορούν τους μαθητές/μαθήτριες.
* Ενημερώνουν έγκαιρα και προσκομίζουν τα σχετικά έγγραφα, αν υπάρχουν, για κάθε ειδικό θέμα που αντιμετωπίζουν τα παιδιά τους τα οποία μπορούν να επηρεάσουν την επίδοση, τη φοίτηση και συμπεριφορά του παιδιού μας και ζητούν τη συνδρομή του σχολείου.

# *3. Πρόληψη φαινομένων Βίας και Σχολικού εκφοβισμού*

Η ανάπτυξη ενός θετικού σχολικού κλίματος αποτελεί καθοριστικό παράγοντα για την πρόληψη και αντιμετώπιση φαινομένων βίας, παρενόχλησης, εξαναγκασμού και σχολικού εκφοβισμού. Τα χαρακτηριστικά ενός θετικού και υγιούς σχολικού κλίματος περιλαμβάνουν τα εξής:

* + Προαγωγή ατμόσφαιρας αμοιβαίου σεβασμού, ενθάρρυνσης και υποστήριξης
  + Ρητή Απαγόρευση κάθε είδους βίας (σωματική, λεκτική ή ψυχολογική)
  + Δημιουργία προστατευτικού περιβάλλοντος που να αποτρέπει τον εκφοβισμό
  + Καλλιέργεια του σεβασμού της διαφορετικότητας
  + Προώθηση της συνεργατικής μάθησης
  + Σύνδεση του Σχολείου με την οικογενειακή ζωή
  + Προαγωγή της ισότητας και της συμμετοχής όλων.
  + Παροχή πληροφοριών σχετικά με τη βία και τον εκφοβισμό, καθώς και ευαισθητοποίηση των μαθητών, του προσωπικού και των γονέων.
  + Προώθηση της αυτοεκτίμησης και της θετικής αυτοεικόνας μέσω ενθάρρυνσης των δυνατοτήτων και επιτευγμάτων των μαθητών.
  + Δημιουργία διαφανούς και δίκαιου συστήματος κανόνων, με σαφείς συνέπειες για τις παραβάσεις, προάγοντας το αίσθημα δικαιοσύνης.
  + Στήριξη ενεργής επικοινωνίας μεταξύ μαθητών, εκπαιδευτικού προσωπικού και γονέων για την παρακολούθηση και αντιμετώπιση πιθανών προβλημάτων

Σε περιπτώσεις μη αποδεκτής συμπεριφοράς μαθητών/τριών, που συνδέονται με μορφές σχολικού εκφοβισμού, όπως ειρωνείες, φραστικές προσβολές, διάδοση ψευδών πληροφοριών ή προσωπικών δεδομένων, ύβρεις, χλευασμός, υποτίμηση, απειλές και σωματική βία κατά συμμαθητών, εφαρμόζονται οι προβλεπόμενες διαδικασίες του σχολείου. Στην ίδια κατηγορία εμπίπτουν και συμπεριφορές αποκλεισμού, όπως η απομόνωση μαθητή από εκπαιδευτικές ή ψυχαγωγικές δραστηριότητες ή η παρότρυνση άλλων μαθητών σε απομόνωση συγκεκριμένου μαθητή. Οι ενέργειες αυτές καταγράφονται και αντιμετωπίζονται σύμφωνα με τους κανονισμούς για την προαγωγή ενός ασφαλούς και υποστηρικτικού σχολικού περιβάλλοντος.

Η αντιμετώπιση θεμάτων ενδοσχολικής βίας από το σχολείο περιλαμβάνει μια σειρά ενεργειών, όπως:

* Καταγραφή και ανάλυση περιστατικών
* Ενημέρωση των εμπλεκομένων μερών
* Άμεση αντιμετώπιση φαινομένων ενδοσχολικής και διαδικτυακής βίας
* Συμμετοχή όλων των μελών της σχολικής κοινότητας στην αντιμετώπιση φαινομένων βίας
* Δράσεις επιμόρφωσης και ευαισθητοποίησης εκπαιδευτικών και γονέων
* Υλοποίηση προγραμμάτων σε επίπεδο τάξης ή σχολείου, όταν κρίνεται απαραίτητο.

Οι παραπάνω ενέργειες στοχεύουν στη διασφάλιση ενός ασφαλούς και υποστηρικτικού σχολικού περιβάλλοντος.

## *Ενέργειες Πρόληψη και Αντιμετώπιση του Σχολικού Εκφοβισμού*

Βασική προτεραιότητα της σχολικής μας μονάδας είναι η δημιουργία ασφαλούς και υποστηρικτικού σχολικού περιβάλλοντος. Ο σχολικός εκφοβισμός είναι σοβαρή απειλή για την ευημερία των μαθητών και την εκπαιδευτική διαδικασία.

**Στόχοι του Σχεδίου:**

* + **Ολιστική Ευαισθητοποίηση:** Ενημέρωση όλων των εμπλεκομένων στην εκπαιδευτική διαδικασία (μαθητές, εκπαιδευτικούς, γονείς, προσωπικό) σχετικά με τις διάφορες μορφές σχολικού εκφοβισμού (λεκτική, σωματική, κοινωνική, κυβερνοεκφοβισμός), τις αιτίες που τον προκαλούν, τις επιπτώσεις του στα θύματα και τους θύτες, καθώς και τους τρόπους αναγνώρισής του.
  + **Δημιουργία Ασφαλούς Κλίματος:** Δημιουργία σχολικού κλίματος που προάγει τον σεβασμό, την αλληλεγγύη, την αποδοχή της διαφορετικότητας και την εμπιστοσύνη μεταξύ όλων των μελών της σχολικής κοινότητας. Ενθάρρυνση της ανοιχτή επικοινωνία και συνεργασία μεταξύ μαθητών, εκπαιδευτικών και γονέων.
  + **Πρόληψη μέσω Εκπαίδευσης:** Ένταξη προγραμμάτων πρόληψης του σχολικού εκφοβισμού στο αναλυτικό πρόγραμμα σπουδών, αξιοποιώντας ποικίλες μεθόδους διδασκαλίας (ομαδικές δραστηριότητες, παιχνίδια ρόλων, συζητήσεις, διαδραστικά εργαλεία) με στόχο την ανάπτυξη κοινωνικών δεξιοτήτων, την ενίσχυση της ενσυναίσθησης και την προώθηση υγιών σχέσεων μεταξύ των μαθητών.
  + **Αντιμετώπιση Περιστατικών:** Αποτελεσματική διαχείριση περιστατικών εκφοβισμού, προστασία θυμάτων και υποστήριξη εμπλεκομένων. Ανάπτυξη σαφών διαδικασιών για την άμεση αναγνώριση, καταγραφή και αποτελεσματική αντιμετώπιση κάθε περιστατικού σχολικού εκφοβισμού.
  + **Συνεργασία εκπαιδευτικής κοινότητας:** Στήριξη ενεργής επικοινωνίας μεταξύ μαθητών, εκπαιδευτικών και γονέων για την παρακολούθηση και αντιμετώπιση πιθανών προβλημάτων
  + **Αλλαγή Κουλτούρας:** Καλλιέργεια κουλτούρας αλληλεγγύης, σεβασμού και αποδοχής της διαφορετικότητας.

**Δράσεις:**

* **Ενημέρωση και κατάρτιση:**

Υιοθέτηση σαφούς πολιτικής μηδενικής ανοχής, η οποία θα κοινοποιηθεί σε όλα τα μέλη της σχολικής κοινότητας και θα καθορίζει με σαφήνεια τις συμπεριφορές που συνιστούν εκφοβισμό, τις αντίστοιχες συνέπειες και τις διαδικασίες αναφοράς και διαχείρισης τέτοιων περιστατικών. Οι δάσκαλοι θα εκπαιδευτούν στη διαχείριση των διαφορετικών μορφών εκφοβισμού και στην αναγνώριση των σημείων που υποδεικνύουν τέτοια περιστατικά. Δημιουργία δικτύου υποστήριξης μεταξύ των εκπαιδευτικών του σχολείου, με τη διοργάνωση τακτικών συναντήσεων για την ανταλλαγή καλών πρακτικών και τη συζήτηση περιστατικών εκφοβισμού, ενισχύοντας τη συνεργασία της ομάδας για την αποτελεσματική αντιμετώπισή τους.

* **Ενημέρωση Μαθητών:**

Οι μαθητές θα ενημερωθούν για όλα όσα πρέπει να γνωρίζουν σχετικά με το bullying μέσα από δράσεις που θα βασίζονται σε διαδραστικό εκπαιδευτικό υλικό της Ευρωπαϊκής Καμπάνιας κατά του Σχολικού Εκφοβισμού, σε συνεργασία με τον οργανισμό «Το Χαμόγελο του Παιδιού» έτσι θα ενθαρρύνουμε τους μαθητές να συμμετάσχουν ενεργά σε συζητήσεις, εργαστήρια και άλλες δραστηριότητες που θα τους βοηθήσουν να κατανοήσουν τις επιπτώσεις του εκφοβισμού και να αναπτύξουν στρατηγικές για την αντιμετώπισή του. Αυτές οι δράσεις θα αποτελέσουν την αφετηρία για την καλλιέργεια μιας κουλτούρας μηδενικής ανοχής στον εκφοβισμό. Παράλληλα, θα δημιουργηθούν ομάδες μεγαλύτερων μαθητών, που θα συμμετέχουν σε δράσεις ευαισθητοποίησης και θα συμβάλλουν στη διάδοση της γνώσης και κατανόησης του φαινομένου του εκφοβισμού μεταξύ των μαθητών.

* **Ενημέρωση Γονέων:**

Θα οργανώσουμε ενημερωτικές συναντήσεις με ειδικούς από την Κοινωνική Υπηρεσία του Δήμου Χαλκηδόνας, οι οποίοι θα βοηθήσουν τους γονείς να κατανοήσουν καλύτερα το φαινόμενο του εκφοβισμού και να συνεργαστούν αποτελεσματικά με το σχολείο για την προστασία των παιδιών τους. Επίσης, θα παρέχουμε στους γονείς πρόσβαση σε αξιόπιστες πληροφορίες και διαδικτυακούς πόρους, ώστε να μπορούν να υποστηρίξουν τα παιδιά τους και να αναζητήσουν βοήθεια αν χρειαστεί.

## *Δημιουργία Ασφαλούς Κλίματος στο Σχολείο*

Η προώθηση ενός κώδικα συμπεριφοράς που υπογραμμίζει τις αξίες του σεβασμού, της αλληλεγγύης και της ισότητας είναι θεμελιώδης για τη δημιουργία ενός ασφαλούς σχολικού περιβάλλοντος. Οι μαθητές θα συμμετάσχουν στη διαμόρφωση του κώδικα, ενισχύοντας έτσι την αποδοχή και τη δέσμευσή τους σε αυτόν. Ο κώδικας θα είναι ελκυστικός και κατανοητός, με απλή γλώσσα και χρήση εικόνων, και θα τοποθετηθεί σε εμφανή σημεία του σχολείου. Οι εκπαιδευτικοί θα υπενθυμίζουν τακτικά τον κώδικα μέσα από συζητήσεις και ανακοινώσεις για να ενισχυθεί η εσωτερίκευσή του.

Για την ενίσχυση της συνεργασίας και της επίλυσης συγκρούσεων, το σχολείο θα υλοποιήσει προγράμματα που στοχεύουν στην καλλιέργεια των δεξιοτήτων επικοινωνίας και συνεργασίας μεταξύ των μαθητών. Μεγαλύτεροι μαθητές θα λάβουν ειδική εκπαίδευση στη διαμεσολάβηση, ώστε να αναλάβουν ρόλο υποστηρικτών και να συμβάλλουν στην επίλυση συγκρούσεων μεταξύ των συμμαθητών τους. Η εκπαίδευση των μαθητών στη διαμεσολάβηση θα γίνει μέσα από την συμμέτοχή τους σε διαδραστικά εργαστήρια που θα τους βοηθήσουν να κατανοήσουν τον ρόλο του διαμεσολαβητή και τις δεξιότητες που απαιτούνται για αποτελεσματική παρέμβαση. Παραδείγματα εκπαιδευτικών δραστηριοτήτων:

* Παιχνίδια ρόλων: Οι μαθητές θα εξασκηθούν σε σενάρια καθημερινών σχολικών συγκρούσεων, αναλαμβάνοντας ρόλους διαμεσολαβητών για να βρουν λύσεις.
* Τεχνικές ενεργητικής ακρόασης: Μαθαίνουν να ακούν προσεκτικά και να κατανοούν την πλευρά κάθε εμπλεκόμενου, ενθαρρύνοντας την επικοινωνία.
* Ασκήσεις ενσυναίσθησης: Οι μαθητές καλούνται να «μπουν στη θέση» του άλλου για να κατανοήσουν πώς νιώθουν οι συνομήλικοί τους και πώς μπορεί να νιώθουν οι ίδιοι στη θέση τους.
* Συζητήσεις για διαπραγματευτικές δεξιότητες: Εκπαιδεύονται να αναζητούν συμβιβαστικές λύσεις που είναι αποδεκτές από όλες τις πλευρές, προωθώντας τη δικαιοσύνη και την κατανόηση.

Επίσης το σχολείο θα υλοποιήσει εργαστήρια και δραστηριότητες team-building με σκοπό να ενισχύσουν την ομαδική συνοχή, να καλλιεργήσουν σχέσεις εμπιστοσύνης και αίσθηση της κοινότητας των μαθητών.

Παραδείγματα Δραστηριοτήτων Team-Building: Οι δραστηριότητες team-building θα σχεδιαστούν με σκοπό να ενισχύσουν το αίσθημα της ομάδας και να καλλιεργήσουν σχέσεις εμπιστοσύνης. Παραδείγματα τέτοιων δραστηριοτήτων είναι:

* Παιχνίδια χωρίς όραση: Σε αυτή τη δραστηριότητα, ένας μαθητής οδηγεί τον «τυφλό» συνεργάτη του μέσα από έναν ασφαλή χώρο με εμπόδια, ενισχύοντας την εμπιστοσύνη και την καθοδήγηση.
* Εθελοντική Δράση στον Σχολικό Κήπο: Η συμμετοχή των μαθητών σε δραστηριότητες φροντίδας του σχολικού κήπου ενισχύει την αίσθηση της ευθύνης και τη συνεργασία για έναν κοινό σκοπό.

Παράλληλα, θα υλοποιηθούν δραστηριότητες που αναπτύσσουν την ενσυναίσθηση, την αυτοεκτίμηση και τη διαχείριση συναισθημάτων. Οι εκπαιδευτικοί θα ενσωματώσουν τέτοιες δραστηριότητες στην καθημερινή διδασκαλία, ενώ θα εισαχθούν προγράμματα mindfulness για τη διαχείριση του άγχους. Συνεργασία με ειδικούς ψυχολόγους και κοινωνικούς λειτουργούς θα συμβάλλει στη δημιουργία προγραμμάτων ανάπτυξης κοινωνικών δεξιοτήτων, παρέχοντας εξατομικευμένη υποστήριξη σε μαθητές που το χρειάζονται.

Παραδείγματα δραστηριοτήτων είναι:

* + Θεατρικό παιχνίδι: Διαχείριση συγκρούσεων μέσω ρόλων.
* Συζητήσεις σε κύκλο: Ασφαλές περιβάλλον για συναισθηματική έκφραση.
* Δημιουργία ιστοριών: Απεικόνιση θετικών συμπεριφορών.
* Εθελοντισμός: Ανάπτυξη αλληλεγγύης και αλτρουισμού.
* Τοίχος ανακοινώσεων: Θετικά μηνύματα και έργα τέχνης.
* Θεατρικές παραστάσεις/κινηματογραφικές προβολές: Θέματα εκφοβισμού και θετικών σχέσεων.
* Αθλητικές δραστηριότητες: Ομαδική εργασία και αθλητισμός.
* Καθρέφτης Συναισθημάτων και Κύκλος Συναισθημάτων: Ασκήσεις αναγνώρισης και έκφρασης συναισθημάτων, όπου τα παιδιά μιμούνται/μοιράζονται συναισθήματα με την ομάδα.
* Ημερολόγιο Θετικής Σκέψης και Χάρτης Ευγενικού Λόγου: Καλλιέργεια αυτοεκτίμησης με καθημερινές θετικές σημειώσεις και ανταλλαγή υποστηρικτικών σχολίων.
* Mindfulness Ασκήσεις: Αναπνοές και παρατηρητικές ασκήσεις για χαλάρωση και μείωση άγχους.
* Η Τσάντα του Θυμού: Εργαλεία διαχείρισης έντασης.
* Ιστορίες και Παραμύθια Ενσυναίσθησης: Αφηγηματικές δραστηριότητες που βοηθούν τα παιδιά να κατανοήσουν τα συναισθήματα των άλλων.

## *Αντιμετώπιση περιστατικών*

Για την αποτελεσματική αντιμετώπιση του εκφοβισμού, έχουμε δημιουργήσει μια διαδικασία αναφοράς που είναι εύκολη και ασφαλής για όλους. Οι μαθητές μπορούν να αναφέρουν οποιοδήποτε περιστατικό ανώνυμα, είτε απευθείας σε συγκεκριμένα άτομα που έχουν οριστεί για ζητήματα εκφοβισμού (διευθυντής, εκπαιδευτικός), είτε μέσω ειδικού κουτιού για ανώνυμες καταθέσεις. Αμέσως μετά την αναφορά, ξεκινά μια διεξοδική διαδικασία διερεύνησης. Συλλέγουμε όλες τις απαραίτητες πληροφορίες από τα εμπλεκόμενα μέλη και αξιολογούμε την κατάσταση προκειμένου να λάβουμε τις κατάλληλες αποφάσεις. Για την αποτελεσματική αντιμετώπιση κάθε περιστατικού, έχουμε συγκροτήσει μια ειδική ομάδα αποτελούμενη από εκπαιδευτικούς. Αυτή η ομάδα αναλαμβάνει τη διερεύνηση του περιστατικού και την εφαρμογή του κατάλληλου πρωτοκόλλου παρέμβασης. Σε περιπτώσεις περιστατικών εκφοβισμού όπου κρίνεται απαραίτητη η παροχή ψυχολογικής υποστήριξης, αιτούμαστε, μέσω πρακτικού, τη συνεργασία με ψυχολόγο που έχει τοποθετηθεί σε όμορο σχολείο, με στόχο την παροχή ολοκληρωμένης βοήθειας σε όλους τους εμπλεκόμενους. Όλες οι διαδικασίες διεξάγονται με απόλυτη διακριτικότητα και σε ένα κλίμα εμπιστοσύνης.

Για την παροχή ολοκληρωμένης υποστήριξης σε όλους τους εμπλεκόμενους σε περιστατικά εκφοβισμού, συνεργαζόμαστε στενά με ειδικούς, όπως ψυχολόγους και κοινωνικούς λειτουργούς. Μέσω τακτικών συναντήσεων και ανταλλαγής πληροφοριών, εξασφαλίζουμε ότι κάθε μαθητής λαμβάνει την κατάλληλη βοήθεια. Παράλληλα, όλο το εκπαιδευτικό προσωπικό είναι ενημερωμένο για τους διαθέσιμους πόρους και τις διαδικασίες που ακολουθούνται, ώστε να μπορούν να παρέχουν έγκαιρη υποστήριξη και καθοδήγηση.

Επιπλέον, θα διατηρείται συστηματική καταγραφή όλων των περιστατικών και των ενεργειών, με ηλεκτρονικό αρχείο που θα εξασφαλίζει την εμπιστευτικότητα. Οι γονείς θα ενημερώνονται για την κατάσταση, διατηρώντας την εμπιστευτικότητα, και θα γίνεται τακτική αναθεώρηση των αρχείων για αξιολόγηση της αποτελεσματικότητας των παρεμβάσεων.

Στόχος είναι η άμεση και αποτελεσματική αντιμετώπιση περιστατικών εκφοβισμού, προστατεύοντας τα θύματα και αποτρέποντας επαναλαμβανόμενα περιστατικά.

***Εκπαίδευση και Επιμόρφωση***

Παροχή συνεχούς επιμόρφωσης στους εκπαιδευτικούς για την αντιμετώπιση του εκφοβισμού.

Διοργάνωση ενημερωτικών εκδηλώσεων για τους γονείς, ώστε να μπορούν να εντοπίσουν τα πρώτα σημάδια του εκφοβισμού και να παρέχουν υποστήριξη στα παιδιά τους.

***Αξιολόγηση και Ανατροφοδότηση***

Σε τακτά διαστήματα, θα αξιολογείται η αποτελεσματικότητα του σχεδίου δράσης, ώστε να προχωρήσουμε σε προσαρμογές βάσει των αναγκών που προκύπτουν και των εμπειριών που αποκομίσαμε. Ακόμα πρέπει να υπάρχει συνεχής ανατροφοδότηση από όλους τους εμπλεκόμενους για τη βελτίωση του σχεδίου.

***Ψηφιακή Πλατφόρμα για την αντιμετώπιση της ενδοσχολικής βίας και των φαινομένων εκφοβισμού***

Για την αντιμετώπιση της ενδοσχολικής βίας και του εκφοβισμού έχει δημιουργηθεί ειδική ψηφιακή πλατφόρμα για υποβολή καταγγελιών (<https://stop-bullying.gov.gr/>). Στη συγκεκριμένη πλατφόρμα έχουν πρόσβαση μαθητές και γονείς, καθώς και όσοι έχουν την επιμέλεια μαθητών/τριών, οι οποίοι δύνανται να υποβάλλουν αναφορές. Επίσης, ορίζεται συγκεκριμένο Πρωτόκολλο Διαχείρισης Ενδοσχολικής Βίας και Εκφοβισμού με σκοπό την εξέταση των αναφορών και την υποβολή προτάσεων για την αντιμετώπιση των περιστατικών σχολικής βίας (ν. 5029/2023 (Α’ 55)).

# *4. Σχολικές Εκδηλώσεις - Δραστηριότητες*

Το σχολείο οργανώνει μία σειρά εκδηλώσεων/δραστηριοτήτων που στόχο έχουν τη σύνδεση σχολικής και κοινωνικής ζωής, τον εμπλουτισμό των υπαρχουσών γνώσεων των μαθητών/τριών, την απόκτηση δεξιοτήτων ζωής και την ευαισθητοποίησή τους σε κοινωνικά θέματα. Οι ενδοσχολικές εκδηλώσεις, οι σχολικές δραστηριότητες και η συμμετοχή σε καινοτόμα σχολικά προγράμματα γίνονται με πρωτοβουλίες, ιδέες και ευθύνη των ίδιων των μαθητών/τριών, επειδή με τον τρόπο αυτό αισθάνονται υπεύθυνοι/ες, αναδεικνύουν τις ικανότητές τους, τις κλίσεις τους, τα ενδιαφέροντά τους και το ταλέντο τους. Η ευθύνη της τελικής επιλογής των προτάσεων και της υλοποίησης είναι των εκπαιδευτικών.

***Σχολικές εκδρομές***

Οι σχολικές εκδρομές είναι η οργανωμένη από το σχολείο ομαδική μετάβαση σε τόπους που βρίσκονται σε μικρή ή μεγάλη απόσταση από τη σχολική μονάδα με χαρακτήρα κοινωνικοποιητικό, ψυχαγωγικό, παιδαγωγικό και εκπαιδευτικό. Συνδυάζουν τη μάθηση και ενημέρωση με τη διασκέδαση, την «απόδραση» από τη ρουτίνα του σχολείου και τη σύσφιξη των σχέσεων μεταξύ μαθητών/τριων και μαθητών/τριων – εκπαιδευτικών, που θεωρούνται σημαντικά για την πιο ομαλή και δημοκρατική λειτουργία των σχολικών μονάδων. Παράλληλα, πολλαπλές πηγές πληροφόρησης και εκπαίδευσης, εκτός των φυσικών συνόρων του σχολείου, ενσωματώνονται στην καθημερινή λειτουργία του. Οι σχολικές εκδρομές αποφασίζονται από τους Συλλόγους των Διδασκόντων και κατά τα προβλεπόμενα από την εκπαιδευτική νομοθεσία.

**Διακρίνονται σε:**

* **Σχολικές δράσεις στο πλαίσιο της σχολικής ζωής**

Πραγματοποιούνται κατά τη διάρκεια του διδακτικού ωραρίου εντός ή και εκτός του σχολείου και σε συνεργασία με άλλα σχολεία ή άλλους φορείς και δεν μπορούν να υπερβαίνουν τις εννέα (9) για κάθε διδακτικό έτος.

* **Εκπαιδευτικές επισκέψεις:** σε κοντινή απόσταση από το σχολείο, περιορισμένης χρονικής διάρκειας όχι μεγαλύτερης των δύο (2) διδακτικών ωρών που υλοποιούνται στο πλαίσιο εκπαιδευτικών προγραμμάτων και δραστηριοτήτων και δεν μπορούν να υπερβαίνουν τις έξι (6) για κάθε διδακτικό έτος.
* **Ημερήσια εκπαιδευτική εκδρομή:** Πραγματοποιείται μία φορά ανά διδακτικό έτος. Στην εκπαιδευτική εκδρομή μπορούν να συμμετέχουν και οι γονείς των μαθητών ύστερα από τη σύμφωνη γνώμη του Συλλόγου Διδασκόντων.

Για όλες τις εκδρομές και επισκέψεις απαιτείται έγγραφη συναίνεση των Γονέων και κηδεμόνων. Για τις διδακτικές επισκέψεις και τους περιπάτους χωρίς χρήση μεταφορικού μέσου σε περίπτωση μη συμμετοχής των μαθητών καταχωρούνται οι απουσίες του ωρολογίου προγράμματος της ημέρας ανεξάρτητα αν υπάρχει θετική ή αρνητική δήλωση του γονέα/κηδεμόνα.

# *5. Συνεργασία Σχολείου - Οικογένειας - Συλλόγου Γονέων/Κηδεμόνων*

## 

## *α. Ο ρόλος των γονέων/κηδεμόνων στην συνεργασία και λειτουργία του σχολείου*

Το Σχολείο πρέπει να βρίσκεται σε αγαστή συνεργασία με την οικογένεια του μαθητή/της μαθήτριας, με τον Σύλλογο Γονέων/Κηδεμόνων και Φορέων, των οποίων όμως ο ρόλος πρέπει να είναι διακριτός. Προκειμένου να διασφαλιστεί αυτή η συνεργασία και να επιτευχθεί η αποτελεσματική ανάπτυξη και εκπαίδευση του μαθητή, καθορίζονται οι παρακάτω προσεγγίσεις στον εσωτερικό κανονισμό του σχολείου:

1. Οι γονείς και οι κηδεμόνες φέρουν την ευθύνη για την εγγραφή του παιδιού στο σχολείο, καθώς και για τον χρόνο έγκαιρης άφιξης και αποχώρησης του μαθητή από αυτό. Συγχρόνως, επιδεικνύουν τακτική επικοινωνία με τους εκπαιδευτικούς προκειμένου να παρακολουθούν τη φοίτηση και τη συμπεριφορά του παιδιού, ενώ παράλληλα ενημερώνουν το σχολείο για όλα τα θέματα που αφορούν τον μαθητή.
2. Σε περίπτωση διαζυγίου ή διάστασης των γονέων θα πρέπει ο γονέας που έχει αναλάβει την κηδεμονία ή την επιμέλεια του παιδιού να προσκομίσει στο σχολείο τη σχετική απόφαση του δικαστηρίου.
3. Σε περίπτωση που διαπιστώνεται παραμέληση φοίτησης μαθητή ο εκπαιδευτικός της τάξης επικοινωνεί άμεσα με τους γονείς/κηδεμόνες και ενημερώνει τον Διευθυντή του σχολείου, ενώ στην περίπτωση αδυναμίας συνεργασίας σχολείου-οικογένειας για το συγκεκριμένο θέμα, ο Διευθυντής απευθύνεται στην αρμόδια κοινωνική υπηρεσία, στη δημοτική ή και στην αστυνομική αρχή (Προεδρικό Διάταγμα 79/2017, άρθρου 13)
4. Για τη συμμετοχή του μαθητή σε ορισμένες σχολικές εκδηλώσεις, απαιτείται η έγκριση του κηδεμόνα. Επιπλέον, το σχολείο μπορεί να ζητήσει τη γνώμη ή την έγκριση του γονέα - κηδεμόνα για άλλες εκδηλώσεις. Η συνεργασία αυτή είναι υπεύθυνη και απαιτεί προσοχή.
5. Ο Γονέας - Κηδεμόνας έχει δικαίωμα σε πλήρη και υπεύθυνη ενημέρωση για το μαθητή και οφείλει να παρευρίσκεται σε συγκεντρώσεις που ορίζει ο εκπαιδευτικός. Επιπλέον, οφείλει να ενημερώνει το σχολείο για θέματα που μπορεί να επηρεάζουν τον μαθητή.
6. Οι γονείς των μαθητών της Α΄ και Δ΄ τάξης προσκομίζουν στην αρχή του σχολικού έτους το Ατομικό Δελτίο Υγείας, το οποίο φυλάσσεται στο αρχείο του σχολείου και έχει τριετή ισχύ.

## *β. Ενημέρωση γονέων και κηδεμόνων*

Οι γονείς/κηδεμόνες έχουν τη δυνατότητα και την υποχρέωση να ενημερώνονται τακτικά για την πρόοδο και τη συμπεριφορά του παιδιού τους από τον εκπαιδευτικό της τάξης. Οι συναντήσεις ενημέρωσης προγραμματίζονται με απόφαση του Συλλόγου Διδασκόντων και ανακοινώνονται στην ιστοσελίδα του σχολείου, όπου οι γονείς/κηδεμόνες μπορούν να ενημερώνονται ηλεκτρονικά για το πρόγραμμα των ενημερωτικών συναντήσεων με τον εκπαιδευτικό της τάξης ή με τους εκπαιδευτικούς ειδικοτήτων που υπηρετούν στο σχολείο.

* Οι γονείς οφείλουν να προσέρχονται στο σχολείο στις παρακάτω περιπτώσεις:
  + - Μια φορά το μήνα για να πληροφορούνται για την πρόοδο και τη διαγωγή των μαθητών.
    - Στο τέλος κάθε τριμήνου για τη βαθμολογία.
    - Κάθε φορά που ο/η δάσκαλος της τάξης ή ο Διευθυντής κρίνει αναγκαία μια έκτακτη συνάντηση.
    - Στις πολιτιστικές εκδηλώσεις του Σχολείου-όταν αυτό κρίνεται αναγκαίο.
    - Στις ειδικές συγκεντρώσεις Γονέων και Κηδεμόνων.
    - Στο τέλος κάθε διδακτικού έτους για τους τίτλους προόδου – σπουδών.

Για οποιοδήποτε παιδαγωγικό/διδακτικό ή άλλο ζήτημα, οι γονείς/κηδεμόνες μπορούν να επικοινωνούν με το σχολείο τηλεφωνικά στο 2351071221 ή μέσω email στο “**mail@dim-kitrous[.pie.sch.gr](mailto:mail@dim-mikr-monast.thess.sch.gr)**” προκειμένου να κλείσουν ραντεβού με τη Διεύθυνση ή τον/την εκπαιδευτικό της τάξης του μαθητή/της μαθήτριας.

* Η είσοδος των γονέων/κηδεμόνων στο σχολικό χώρο επιτρέπεται μόνο κατά τις προβλεπόμενες ώρες συναντήσεων με τους εκπαιδευτικούς των τάξεων. Γενικότερα κανένας ανήλικος ή ενήλικος δεν έχει δικαίωμα να βρίσκεται στο κτίριο ή στο προαύλιο του σχολείου χωρίς να έχει πάρει άδεια (με εξαίρεση την περίπτωση επείγουσας πρωινής ενημέρωσης εκπαιδευτικού από γονέα για έκτακτο θέμα).
* Οι γονείς υποχρεούνται να διαβάζουν προσεκτικά όλες τις ανακοινώσεις που μεταφέρουν οι μαθητές στο σπίτι και να παρακολουθούν την ιστοσελίδα του σχολείου καθώς και την ηλεκτρονική αλληλογραφία που τους στέλνεται από τους εκπαιδευτικούς ή την Διεύθυνση του σχολείου. Το σχολείο θεωρεί δεδομένη την ενημέρωση ΟΛΩΝ των γονέων όταν τους αποστέλλεται ηλεκτρονικό μήνυμα, ακόμη κι αν δεν ανταποκριθούν σε πιθανό αίτημα-ερώτημα.
* Οφείλουν να γνωστοποιούν στοv/στηv εκπαιδευτικό της τάξης και στην διευθύντρια κάθε ιδιαιτερότητα που αφορά τη σωματική και ψυχική υγεία του/της μαθητή/τριας.
* Οι γονείς/κηδεμόνες υποχρεούνται να ενημερώνουν το σχολείο για κάθε αλλαγή στα στοιχεία επικοινωνίας τους (διεύθυνση κατοικίας, αριθμός τηλεφώνου, email κ.λπ.). Είναι σημαντικό το σχολείο να διαθέτει τα ενημερωμένα τηλέφωνα και τις έγκυρες ηλεκτρονικές διευθύνσεις τους για την αποστολή ενημερωτικών σημειωμάτων ή/και βεβαιώσεων σχετικά με την πραγματοποίηση εκπαιδευτικών εκδρομών και τη συμμετοχή σε εκπαιδευτικά θεάματα, κ.λπ.
* Για κάθε διαφορά μεταξύ των μαθητών οι γονείς οφείλουν να ενημερώνουν άμεσα τον υπεύθυνο δάσκαλο ή το Διευθυντή του σχολείου οι οποίοι θα διευθετήσουν το θέμα. Σε καμία περίπτωση δεν επιτρέπεται στο χώρο του σχολείου, γονέας να ζητήσει το λόγο, να επιπλήξει ή απειλήσει άλλο παιδί.
* Κάθε φορά που δημιουργείται θέμα το οποίο σχετίζεται με συγκεκριμένο μαθητή/συγκεκριμένη μαθήτρια, ο πρώτος που θα πρέπει να ενημερωθεί σχετικά είναι ο γονέας/κηδεμόνας του, ο οποίος θα πρέπει να συνεργαστεί με το Σχολείο.
* Σύμφωνα με τον Ν 5090/2024 (παρ. 4 & 5 στο άρθρο 168 του Ποινικού Κώδικα) τιμωρείται με ποινή φυλάκισης τουλάχιστον ενός (1) έτους και χρηματική ποινή και αν η πράξη συνδέεται με πρόκληση βιαιοπραγίας, με ποινή φυλάκισης τουλάχιστον δύο (2) ετών και χρηματική ποινή, όποιος εισέρχεται σε χώρο πρωτοβάθμιας ή δευτεροβάθμιας εκπαίδευσης και με οποιονδήποτε τρόπο, ιδίως με φωνασκίες, θόρυβο, ύβρεις ή απειλές κατά του εκπαιδευτικού προσωπικού, εργαζομένων, υπαλλήλων ή μαθητών διαταράσσει τη λειτουργία του.

### *γ. Ψηφιακή Ενημέρωση γονέων/κηδεμόνων*

Οι γονείς/κηδεμόνες έχουν τη δυνατότητα να ενημερώνονται ηλεκτρονικά για τις απουσίες, τη βαθμολογία των μαθητών/τριών, καθώς και για ανακοινώσεις που αφορούν τη σχολική μονάδα, μέσω της ηλεκτρονικής εφαρμογής «e-Parents» [**https://eschools.minedu.gov.gr/login**](https://eschools.minedu.gov.gr/login). Η ψηφιακή πλατφόρμα «e-Parents» παρέχει στους γονείς και κηδεμόνες έναν άμεσο και συνεχή δίαυλο επικοινωνίας με το σχολείο, διευκολύνοντας την αλληλεπίδραση με τη σχολική κοινότητα. Παράλληλα, προσφέρει άμεση και εύκολη πρόσβαση σε ενημερώσεις που αφορούν ανακοινώσεις και ειδοποιήσεις της σχολικής μονάδας, απουσίες μαθητών και βαθμολογίες

### *δ. Έκδοση Ψηφιακής Βεβαίωσης Φοίτησης*

Οι γονείς/κηδεμόνες των μαθητών/τριών έχουν τη δυνατότητα έκδοσης Βεβαίωσης Φοίτησης των εξαρτώμενων τέκνων τους μέσω της **Ενιαίας Ψηφιακής Πύλης της Δημόσιας Διοίκησης** <https://www.gov.gr/ipiresies/ekpaideuse/eggraphe-se-skholeio/attending-school/login>.

### *ε. Απουσίες μαθητών/τριών*

Σε περίπτωση απουσίας μαθητή/τριας από το σχολείο θα πρέπει ο γονέας/κηδεμόνας να ενημερώνει τηλεφωνικά και έγκαιρα το σχολείο, όπως επίσης και το σχολείο να επικοινωνεί με την οικογένεια ιδιαίτερα σε περίπτωση μακρόχρονης ή επαναλαμβανόμενης απουσίας. Ειδικότερα, σε περίπτωση απουσίας έως 4 ημέρες, εκτός από την τηλεφωνική ενημέρωση ο γονέας/κηδεμόνας θα πρέπει να προσέρχεται στο σχολείο και να υπογράφει σχετική υπεύθυνη δήλωση με την οποία δικαιολογεί τις ημέρες απουσίας του μαθητή από το σχολείο. Σε περίπτωση απουσίας άνω των 4 ημερών απαιτείται ιατρική γνωμάτευση.

## *στ. Σύλλογος Γονέων και Κηδεμόνων*

Ο Σύλλογος Γονέων και Κηδεμόνων αποτελεί τη συλλογική έκφραση των απόψεων των γονέων και κηδεμόνων των μαθητών. Είναι σαφές ότι η εκπαιδευτική διαδικασία είναι ευθύνη των εκπαιδευτικών και του Διευθυντή του σχολείου. Ωστόσο, ο Σύλλογος Γονέων και Κηδεμόνων, ως σημαντικός θεσμός και αναπόσπαστο μέρος της σχολικής κοινότητας, παίζει καθοριστικό ρόλο, και η ενεργή συμμετοχή όλων των γονέων/κηδεμόνων είναι απαραίτητη.

Το σχολείο επιδιώκει και θεωρεί πολύτιμη τη συνεργασία με τον Σύλλογο Γονέων για την ενίσχυση και την προαγωγή του σχολικού έργου, με στόχο τη βελτίωση της εκπαιδευτικής διαδικασίας. Ο Σύλλογος μπορεί να χρησιμοποιεί συγκεκριμένο χώρο του σχολείου για τις συνεδριάσεις, τις τακτικές ή έκτακτες συνελεύσεις και τις εκλογές ή απολογισμούς του, κατόπιν αίτησης και ενημέρωσης του Διευθυντή του σχολείου ή/και των αρμόδιων υπηρεσιών του Δήμου.

## *ζ. Σχολικό Συμβούλιο*

Σε κάθε σχολική μονάδα λειτουργεί το Σχολικό Συμβούλιο, όπως αυτό ορίζεται από το NOMO ΥΠ’ ΑΡΙΘΜ. 4823 ΦΕΚ A’ 136/03.08.2021, Αναβάθμιση του σχολείου, ενδυνάμωση των εκπαιδευτικών και άλλες διατάξεις, άρθρο 107 Αναμόρφωση του θεσμού του Σχολικού Συμβουλίου. Στο σχολικό συμβούλιο συμμετέχουν ο Σύλλογος Διδασκόντων, το Διοικητικό Συμβούλιο του Συλλόγου Γονέων και Κηδεμόνων και ο Εκπρόσωπος της Τοπικής Αυτοδιοίκησης.

Έργο του Σχολικού Συμβουλίου είναι η συμβολή του στη διασφάλιση της εύρυθμης λειτουργίας της σχολικής μονάδας. Το Σχολικό Συμβούλιο λειτουργεί συλλογικά και προτείνει παρεμβάσεις για την επίλυση θεμάτων που αφορούν στον τρόπο οργάνωσης και λειτουργίας της διαδικασίας της σίτισης, στην υγιεινή, στην ασφάλεια και στην πρόληψη ατυχημάτων στον σχολικό χώρο καθώς και σε ζητήματα βελτίωσης της υλικοτεχνικής υποδομής.

# *6. Ποιότητα του σχολικού χώρου*

Ένας από τους στόχους του σχολείου είναι η καλλιέργεια της αίσθησης της ευθύνης στους/στις μαθητές/τριες σε ό,τι αφορά την ποιότητα του σχολικού χώρου. Καθαρά και συντηρημένα κτίρια αίθουσες, εργαστήρια, παραρτήματα, ο αύλειος χώρος- διαμορφώνουν τον περιβάλλοντα χώρο μέσα στον οποίο είναι δυνατόν να καλλιεργηθεί η ψυχή του/τις μαθητή/τριας. Φθορές, ζημιές και κακή χρήση της περιουσίας του σχολείου αποδυναμώνουν τις εκπαιδευτικές δυνατότητές του και οδηγούν στην αντίληψη της απαξίωσης της δημόσιας περιουσίας. Στις περιπτώσεις εκείνες, όπου αποδεδειγμένα η φθορά/καταστροφή, μερική ή ολική, σχολικών κτιρίων, χώρων και παραρτημάτων αυτών, καθώς και υλικοτεχνικής υποδομής και εξοπλισμού εντός αυτών, αποδίδεται σε συγκεκριμένο/η μαθητή/τρια, ο/η τελευταίος/α ελέγχεται για τη συμπεριφορά αυτή και η δαπάνη αποκατάστασης βαρύνει τον γονέα/κηδεμόνα του/της ή τον/την ίδιο/ίδια, αν είναι ενήλικος/η. Συγκεκριμένα, η Διεύθυνση της σχολικής μονάδας καλεί τον ίδιο τον/τη μαθητή/τρια που είναι ενήλικος/η ή τον γονέα/κηδεμόνα/ασκούντα την επιμέλεια στον οποίο αποδεδειγμένα αποδίδεται η ζημία και του ζητάει να την αποκαταστήσει, μέσα σε προθεσμία πέντε (5) ημερών. Στην περίπτωση που δηλώσουν ότι δεν προτίθενται να αποκαταστήσουν τη ζημία, τότε η Διεύθυνση της σχολικής μονάδας το γνωστοποιεί στον οικείο Δήμο ή στη Σχολική Επιτροπή, σύμφωνα με τα οριζόμενα στο άρθρο 28 του ν. 5056/2023. Ο Δήμος ή η Σχολική Επιτροπή οφείλει να ζητήσει και να λάβει τρεις (3) προσφορές για την αποκατάσταση της ζημίας και να διαλέξει την πιο οικονομική, συντάσσοντας προς τούτο σχετικό πρακτικό. Αφού ολοκληρωθούν οι εργασίες στη σχολική μονάδα, τότε ο οικείος Δήμος ή η Σχολική Επιτροπή που επιβαρύνθηκε με τη σχετική δαπάνη καλείται να αποστείλει το αποδεικτικό εξόφλησης είτε στον/στην ενήλικο/η μαθητή/τρια ή στους γονείς/κηδεμόνες του/της. Τους καλεί εντός προθεσμίας πέντε (5) ημερών να καταβάλουν το ποσό σε συγκεκριμένο λογαριασμό του Δήμου ή της Σχολικής Επιτροπής και γνωστοποιώντας τους, ταυτόχρονα, ότι σε περίπτωση μη καταβολής του θα υπάρξει σχετική βεβαίωση οφειλής από την αρμόδια οικονομική υπηρεσία του Δήμου και είσπραξή της, σύμφωνα με τα οριζόμενα στον ν. 4978/2022. Σε περίπτωση άρνησης, η σχετική δαπάνη βεβαιώνεται και ακολουθεί η διαδικασία είσπραξής της.

**Παραχώρηση Χώρου**

Το σχολείο συναινεί πάντα στην παραχώρηση των χώρων του σε ώρες εκτός ωραρίου λειτουργίας του για την πραγματοποίηση επιμορφωτικών δράσεων, εκδηλώσεων ή δραστηριοτήτων από το Σύλλογο Γονέων ή άλλους τοπικούς φορείς με την προϋπόθεση ότι τηρούνται όσα προβλέπεται η σχετική νομοθεσία και υπάρχει έγκριση της παραχώρησης του χώρου από την αρμόδια δημοτική αρχή.

**Προσφορά υλικών ή υπηρεσιών**

Το Σχολείο αποδέχεται δωρεάν παροχή υπηρεσιών ή υλικών εφόσον δεν παραβιάζεται η νομοθεσία.

# *7. Ανατροφοδότηση - προτάσεις βελτίωσης*

* Ο κοινά συμφωνημένος Κανονισμός βασίζεται στην ισχύουσα νομοθεσία και στις σύγχρονες παιδαγωγικές και διδακτικές αρχές. Η τήρησή του από όλους τους παράγοντες του Σχολείου, με αμοιβαίο σεβασμό στον διακριτό θεσμικό ρόλο τους αποτελεί προϋπόθεση της εύρυθμης λειτουργίας του σχολείου και είναι το θεμέλιο πάνω στο οποίο μπορεί το Σχολείο να οικοδομήσει για να πετύχει τους στόχους και το όραμά του.
* Θέματα που ανακύπτουν και δεν προβλέπονται από τον Κανονισμό, αντιμετωπίζονται κατά περίπτωση από τη Διεύθυνση του Σχολείου και τον Σύλλογο Διδασκόντων, καθώς και από τον Σύμβουλο Εκπαίδευσης, σύμφωνα με τις αρχές της παιδαγωγικής επιστήμης και την εκπαιδευτική νομοθεσία, σε πνεύμα συνεργασίας με όλα τα μέλη της σχολικής κοινότητας.
* Προσδοκούμε στη συνεργασία και την τήρηση των παραπάνω κανόνων, ώστε το σχολείο μας να λειτουργεί χωρίς προβλήματα και επιπλέον οι μαθητές/τριες μας να αναπτύξουν αρετές συνεργασίας, σεβασμού και αποδοχής της Σχολικής Κοινότητας.
* Ο ισχύων Εσωτερικός Κανονισμός θα παραμείνει σε εφαρμογή για ένα σχολικό έτος, μέχρι έγκρισης νεότερου. Το σχολείο διατηρεί το δικαίωμα να προσθέτει ή να τροποποιεί τον κανονισμό προσαρμόζοντάς τον σε τυχόν νομοθετικές αλλαγές ή στις εκάστοτε ανάγκες της σχολικής κοινότητας.
* Ο Εσωτερικός Κανονισμός Λειτουργίας του σχολείου θα αναρτηθεί στην επίσημη ιστοσελίδα μετά την έγκρισή του. Οι γονείς/κηδεμόνες θα μπορούν να ενημερώνονται ηλεκτρονικά για τον κανονισμό μέσω της ιστοσελίδας.

24 Οκτωβρίου 2024

Ο Διευθυντής

Σταύρος Χρυσάφης

|  |  |
| --- | --- |
| Εγκρίνεται | |
| Ο Σύμβουλος Εκπαίδευσης Παιδαγωγικής Ευθύνης 3 Ενότητας Δ.Π.Ε Πιερίας    Αναστάσιος Παπάς  Ημερομηνία: | Η Διευθύντρια Εκπαίδευσης  Παρθένα Τριανταφυλλίδου  Ημερομηνία: |